यदि कोई उम्मीदवार अधिक अनुभव रखता है तो अन्य विधाओं और व्यावसायिक डिग्रियों की तरह ही विदेशी भाषा भी ऊंचा वेतन देती है. तथापि, प्रारंभ में किसी भी उम्मीदवार को ३००००/- से ४००००/- रु. प्रतिमाह वेतन मिलता है. विदेशी राजदूतावासों और व्यवसाय कॉउंसलेट्स में भी लगभग इतना ही वेतन पैकेज मिलता है, किंतु हमेशा मांग में रहने वाले इंटरप्रेटेशन और अनुवाद के क्षेत्रों में रोज़गार के मामले में वेतन पैकेज पर्याप्त रूप में अधिक होता है. एक कुशल इंटरप्रेटर को १०००/- रु. प्रति घंटे से लेकर २५०००/- रु. प्रतिदिन के बीच भुगतान किया जाता है. अनुवादक १ रु. प्रतिशब्द से १० रु. प्रति शब्द का भुगतान लेते हैं. ये सभी पारिश्रमिक भाषा की प्रकृति तथा सेवा लेने वालों और संगठनों की आर्थिक पृष्ठभूमि और ब्रांड नेम पर निर्भर होता है.